नागौर। गैंगस्टर आनंदपाल की फरारी के 4 माह होने में 7 दिन बाकी है। अभी आनंदपाल पकड़ा नहीं गया है। आनंदपाल, सुभाष मूंड, श्रीवल्लभ को फरार कराने में अब तक 23 आरोपियों को नामजद किया गया है। गिरफ्तार 6 आरोपियों के खिलाफ परबतसर न्यायालय में जांच अधिकारी एसओजी अजमेर कैंप जयपुर के एएसपी पवन कुमार मीणा ने चार्जशीट पेश की है। 1352 पेज की चार्जशीट के साथ 791 दस्तावेज पेश किए गए हैं और 103 लोगों को गवाह बनाया गया है।
बस (नंबर आरजे 01 पी 2244) के अंदर का सच
आनंदपाल, सुभाष मूंड, श्रीवल्लभ को पेशी पर लाने वाले पुलिसकर्मियों में सब इंस्पेक्टर फूलचंद समेत 12 चालानी गार्ड का दस्ता था। इसमें इंचार्ज फूलचंद के पास पिस्टल, चार कमांडो शक्तिसिंह, सुनील डांगी, मुकेश गुर्जर, गोपाल लाल के पास चार एके 47 राइफलें थी। चालक शंभुसिंह, राजेंद्रसिंह, जगदीश, हरदीप, सांवर लाल, के पास हथियार नहीं थे। वीडियोग्राफर राजेंद्र और कांस्टेबल अर्जुनलाल के पास हथकड़ी थी।
क्यों विफल रहे?
1. फूलचंद, चालानी गार्ड प्रभारी
मैंने पूछा मुल्जिम कहां, गार्ड ने कहा- वो भाग गए मिठाई खाने के बाद मैं अचेत हो गया। गोली की आवाज आई तो मैंने पूछा मुल्जिम कहां है। गार्ड बोला भाग गए। मैंने कंट्रोल रूम फोन किया। मेरी पिस्टल लोडेड थी मैंने कोई फायर नहीं किया। इससे पहले बस रवाना होने पर शक्तिसिंह ने आनंदपाल के पैर छुए थे।
2. सुनील कुमार, कमांडो
गोलियां चली तो मैं बस की सीट के नीचे बैठ गया- शाम 4.15 बजे बस एक जगह रुकी। सांवर मल चिल्लाया, अपराधी भाग रहे हैं। मैंने अपनी एके 47 राइफल उठाई। देखा चालक सीट पर शंभूसिंह बैठा था। मैंने वापस राइफल नीचे कर ली। तभी सामने से फायर होने पर मैं सीट के नीचे घुसकर आड़ लेकर बैठ गया।
3. मुकेश कुमार, कमांडो
मैं अचेत हो गया था, वो मेरी राइफल लेकर भाग गए- मुझे उल्टियां होने लगीं। अचानक आवाजें आई मुल्जिम भाग गए। मैंने वीडियोग्राफर से पूछा मेरी राइफल कहां तो वह बोला आपकी और शक्तिसिंह की राइफल तीनों बंदी छीनकर भाग गए। मेरी राइफल सुभाष मूंड छीनकर भागा। शक्तिसिंह के पैर में गोली लगी थी।
4. जगदीश शर्मा, कांस्टेबल
फायरिंग की आवाज सुनकर ही नीचे उतरा- बस रुकते ही सामने पिकअप आकर रुकी। चार पांच लोग थे। तीनों मुल्जिमों ने शक्तिसिंह व मुकेश की राइफलें छीनी। मैं फायरिंग की आवाज सुनकर नीचे उतरा। छाती में मामूली छर्रे लगे। फूलचंद बस के अंदर बैठे थे।
5. गोपाल लाल, कमांडो
किसी भी चालानी गार्ड ने फायरिंग नहीं की- आनंदपाल शक्तिसिंह के रिश्तों के बारे में मैंने कई बार लाइन एचएम को बताया। घटना से पहले आनंदपाल व शक्ति आपस में बातें कर रहे थे। उसके बाद अचानक बस रुकी। फायरिंग हुई। मैंने बचाव में कोई फायरिंग नहीं की।
6. शंभूसिंह, बस चालक
गाड़ी नहीं रोकी तो शक्ति ने बहाना बनाया- मैंने गाड़ी नहीं रोकी तो शक्तिसिंह की आवाज आई पेशाब तो करा दो। तभी एक पिकअप आई। मैंने गाड़ी साइड में रोकी फायरिंग हुई। बाएं पैर में गोली लगी। मैंने संभलने के बाद देखा आनंदपाल व दोनों मुल्जिम भाग रहे थे।
7. राजेंद्र सिंह, कांस्टेबल
मुझे तो अजमेर में ही होश आया- बस में मिठाई दी। कड़वी लगी तो मुल्जिम बोले नागौरी मैथी कड़वी होती है। मिठाई खाने के बाद मुझे कुछ देर में नींद आ गई।उसके बाद आवाजें आती रही कुछ पता नहीं चला। बाद में अजमेर अस्पताल में ही होश आया।
8. सांवर लाल, कांस्टेबल
मैं खूब चिल्लाया, लेकिन वो भाग गए- मिठाई खाने के बाद बस में अचेत से हो गए थे। आनंदपाल, सुभाष मूंड व श्रीवल्लभ बस से उतरने लगे। मैं चिल्लाया मुल्जिम भाग रहे हैं। मुकेश ने पूछा मेरी राइफल कहां है। बाद में उन्होंने फायरिंग की तीनों आरोपी भाग गए। मुझे बाद में अजमेर में होश आया।
9. राजेंद्र गुर्जर, कांस्टेबल
पकड़ने की कोशिश की, शरीर में ताकत नहीं थी- आनंदपाल ने कहा खाने की स्वीकृति है तो मैंने उस दिन खाने की वीडियो रिकार्डिंग नहीं की। थोड़ी देर में मुझे नींद आ गई। गाड़ी रोकने के बाद तीनों मुल्जिम खड़े थे मैंने पकड़ने की कोशिश की मगर शरीर में ताकत नहीं थी, पूरा होश भी नहीं था।
10. हरदीप, कांस्टेबल
मिठाई खाते ही नींद आ गई, अजमेर में खुली- सुभाष मूंड मिठाई बांटने लगा तो मैंने कहा मैं गुटखा खा रहा हूं। सुभाष बोला गुटखा मत खाया करो खराब होता है मिठाई खाओ। जब गुटखा खत्म हो गया तब मैंने मिठाई खाई।थोड़ी देर बाद मुझे नींद आ गई। तीन दिन बाद मुझे होश आया तो मैं अजमेर अस्पताल में था।
11. अर्जुनलाल, कांस्टेबल
बस इतना याद गोलियां चली, खड़ा ही नहीं हो पाया- मिठाई खाने के बाद मैं बेहोश सा हो गया। आनंदपाल पेशाब के लिए गाड़ी रुकवाने का बोल रहा था। मैंने आंखें वापस खोली तो देखा कि तीनों बस से उतर रहे हैं। सांवर लाल चिल्ला रहा था कि मुल्जिम भाग रहे हैं। मैं खड़ा होने लगा फिर गोलियां चली मैं गिर गया।
hin_Deva hne_Deva awa_Deva hin_Deva bho_Deva hin_Deva bho_Deva hin_Deva bho_Deva hin_Deva mai_Deva hin_Deva bho_Deva hin_Deva bho_Deva hin_Deva bho_Deva hin_Deva mar_Deva hin_Deva kas_Deva hin_Deva kas_Deva hin_Deva san_Deva hin_Deva